**Gottlob Frick** (28. juli 1906 i Ölbronn-Dürrn - 18. august 1994 i Mühlacker) var en tysk operasanger med stemme i bass-leiet. Han var kjent for sitt brede repertoar, inkludert Wagner og Mozart-roller, så vel som Nicolai og Lortzing.

Karriere
--------

Blang Fricks lærere var Fritz Windgassen, som var far til tenoren Wolfgang Windgassen.

Han var medlem av koret ved Stuttgart statsopera fra 1927 til 1934. Hans første solo-rolle var i Coburg i 1934–35, fulgt av Freiburg (1936–40) og Königsberg (1938) hvor Karl Böhm oppdaget ham og engasjerte ham for statsoperaen i Dresden i 1941, som var basen hans det neste tiåret. I 1950 flyttet han til Deutsche Oper Berlin, men hans internasjonale karriere førte ham til alle de ledende operahusene i Europa.

Stemmen hans var umiddelbart gjenkjennelig med sin mørke klang og ble passende beskrevet av Wilhelm Furtwängler som 'den svarteste bassen i Tyskland' (der schwärzeste Bass in Deutschland): mens den hadde nesten uovertruffen potensial for trussel, var han like imponerende med noblesse. Dette kompenserte for det faktum at den var noe svakere enn andre bassers, slik som Josef Greindl, Ludwig Weber og Kurt Böhme.

Rollene som Frick var best kjent for var Osmin, Sarastro, Il Commendatore, Rocco og fremfor alt de viktigste Wagner-bassrollene. Han opptrådte også i operette, ofte med Anneliese Rothenberger og Fritz Wunderlich, og sang ofte erkeengelen Rafael i Haydns *Skapelsen* .

Han trakk seg tilbake i fra scenen i 1970, selv om noen av hans innspillinger (for eksempel som Gurnemanz i den Solti-ledede *Parsifal*), var senere enn det.

Innspillinger
-------------

Han er godt representert på plate. Blant hans mest kjente innspillinger var Osmin (i *Bortførelsen fra Seraillet* først for Sir Thomas Beecham og igjen for Josef Krips, Sarastro (i *Tryllefløyten*) for Otto Klemperer og Rocco (i *Fidelio*) for Klemperer og Ferenc Fricsay.

Han spilte også inn eremitten (i Webers *Jegerbruden*) for Joseph Keilberth og Kaspar for Lovro von Matacic, Bonden (i Carl Orffs *Die Kluge*) for både Wolfgang Sawallisch og Kurt Eichhorn, Kecal (*Den solgte brud*), Il Commendatore for Giulini, Pogner og Kong Heinrich for Rudolf Kempe, Kong Marke, Daland og Landgreven for Franz Konwitschny, og Hunding, Hagen og Gurnemanz for Sir Georg Solti. Flere antologi-album med Frick-arier er også tilgjengelig.

Litteratur
----------

* Warrack, John and West, Ewan (1992), *The Oxford Dictionary of Opera*, 782 sider, ISBN 0-19-869164-5

Referanser
----------

1. 1 2   Gemeinsame Normdatei, besøkt 9. april 2014[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Brockhaus Enzyklopädie, Brockhaus Online-Enzyklopädie-id frick-gottlob, besøkt 9. oktober 2017[Hentet fra Wikidata]
4. 1 2   Discogs, Discogs artist-ID 859036, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 30. desember 2014[Hentet fra Wikidata]
6. 1 2 3  Warrack, West (1992) s. 339

Eksterne lenker
---------------

* (en) Gottlob Frick – kategori av bilder, video eller lyd på Commons Rediger på Wikidata
* (en) Gottlob Frick på Internet Movie Database Rediger på Wikidata
* (en) Gottlob Frick på Discogs Rediger på Wikidata

* (en) Gottlob Frick på MusicBrainz Rediger på Wikidata

* (en) Gottlob Frick på AllMusic Rediger på Wikidata
* Diskografi av operainnspillinger (Capon's Lists of Opera Recordings)
* Gottlob Frick Gesellschaft
* Videoklipp: studio-opptak som Hagen for Soltis berømte *Ring-syklus*

|  |  |
| --- | --- |
| Oppslagsverk/autoritetsdata | Brockhaus Enzyklopädie **·** Deutsche Biographie **·** Österreichisches Musiklexikon **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** BNE **·** MusicBrainz **·** Discogs **·** AllMusic
 |